Diari Oficial de la Generalitat Valenciana


Sumari del DOGV 9511, del 13-01-2023 (2022/12270)

RESOLUCIÓ de 19 de desembre de 2022, de la Conselleria d'Hisenda i Model Econòmic, per la qual s'autoritza generar crèdits en el capítol 2 del programa 422.40, Formació Professional i ensenyaments de règim especial, adscrit a la Conselleria d'Educació, Cultura i Esport, per ingressos de la Unió Europea, per un import de 32.469,12 euros (expedient 09.032/22-228).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12087


Data del document
:   19-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de desembre de 2022, de la Conselleria d'Hisenda i Model Econòmic, per la qual s'autoritza generar crèdits en el capítol 2 del programa 422.40, Formació Professional i ensenyaments de règim especial, adscrit a la Conselleria d'Educació, Cultura i Esport, per ingressos de la Unió Europea, per un import de 32.469,12 euros (expedient 09.032/22-228). [2022/12817]  
El 27 de maig de 2022 es va firmar el conveni de subvenció número 906270319 BALKJIN-ZEB-2688-TVI-MCMM, PROJECTE ERASMUS+ COVE, denominat «Sustainable energy education» (SEED), amb la Utrecht University of Applied Sciences (Stichting Hogeschool Utrecht) i la Comissió Europea, en l'àmbit del projecte ERASMUS+, en què participa la Conselleria d'Educació, Cultura i Esport com a col·laboradora beneficiària.  
El projecte té un pressupost total per als catorze socis i quatre anys de duració de 4.937.622 euros, dels quals a la Conselleria d'Educació, Cultura i Esport, i en concret a la Direcció General de Formació Professional i Ensenyaments de Règim Especial, se li han assignat per a la realització de les tasques corresponents al projecte un total 162.345,60 euros. Aquesta quantitat serà ingressada en cinc moments diferents, a raó d'un 20 % del total en cadascun dels ingressos: octubre de 2022, juliol de 2023, juliol de 2024, juliol de 2025 i un pagament final en un moment per determinar, una vegada haja comprovat la Comissió Europea que el projecte ha finalitzat satisfactòriament. L'import a ingressar en cadascuna de les transferències és de 32.469,12 euros, que correspon al 20 % de l'import total assignat a la Direcció General de Formació Professional i Ensenyaments de Règim Especial.  
Havent rebut el primer pagament i considerant que l'import esmentat no s'ha inclòs en el pressupost d'ingressos d'aquest exercici, la Conselleria d'Educació, Cultura i Esport proposa generar crèdits per un import de 32.469,12 euros en el capítol 2 del programa 422.40, Formació Professional i ensenyaments de règim especial, en el qual s'imputen les necessitats derivades del programa de Formació Professional i Ensenyaments de Règim Especial.  
A aquest efecte i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment, del pressupost d'ingressos en l'aplicació 492.01, «Transferències Unió Europea. Àrea d'educació i investigació», per un import de 32.469,12 euros.  
  
Segon  
Autoritzar un augment del pressupost de despeses en l'aplicació pressupostària 25.11.77.373.47.3 per un import de 32.469,12 euros.  
  
Tercer  
Conseqüència de l'import generat, es modifica la FP3 del programa 422.40, Formació Professional i ensenyaments de règim especial, en les dades relatives a l'aplicació d'ingressos 492.01, que queden establides en els termes següents:  
  
Codi ingrés Origen/Destinació del finançament Cap. Import  
492.01 Transferències Unió Europea. Àrea d'educació i investigació. 32.469,12  
 Projecte ERASMUS+ COVE «Sustainable energy education» (SEED) 2 32.469,12  
  
  
València, 19 de desembre de 2022.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.